

Grandioza atingo de Esperanto ĉe EU-fondaĵo 
Vodnikova 9 - ĉu nia oficejo kaj turisma ejo? 

^) Internacia aranĝo Inter-fest lanĉita en Bjelovar 
^) Studenta Esperanto-klubo fariĝis 60-jara 



Karaj legantoj 


Vi tenas en la manoj la lastan 
presitan numeron de nia revuo Tempo. 
Sur la titolpaĝo estas floroj por adiaŭi 
de la legantoj. La floroj ankaŭ por 
la 50-jubilea Pupteatra Intemacia 
Festivalo PIF en Zagrebo, por la 110 
jubileo de Esperanto en Rijeka, por 
la 60-jara Studenta Esperanto-Klubo. 
La floroj same estas por la anonima 
donacinto kiu ne avaris sed regalis 
Kroatan Espemto-Ligon per la sub- 
vencio por Vodnikova 9 de 50.000 
kn! 

Kiel anoncite en la lasta numero: 
Tempo plue aperos rete kaj sone. La 
sonan version de Tempo ni realigas 
kunlabore kun Kroata Unuiĝo de 
Nevidantaj Esperantistoj, KUNE. 
Ministerio pri kulturo ne plu volas 
financi la paperan eldonon de nia 
revuo sed ĝi subtenas la sonan version 
de Tempo. Petu estonte la retan aŭ 
sonan Tempon sur kompaktdisko, aŭ 
legu ĝin en nia retejo www.esperanto. 
hr. 

La eventoriĉa somero estas mal- 
antaŭ ni. Per kio ĝi elstaris: 

Ni ĝojis pro la apobita projekto 
de EU pri la Lingva akcelilo en kiu 
en venontaj du jaroj rolos ok landoj. 
La projekton kreis Zlatko Tiŝljar- 
Pajo kun sia teamo kaj gvidos ĝin 
la eldonejo Izvori el Zagrebo. La 
kvaronmilion-eŭra financa subteno 
estas la plej granda subteno de EU 
rilata al Esperanto ĝis nun. Bonan 
sanon al Pajo okaze de la realigo 
de lia plej granda projekto-revo. Ci- 
numere Pajo aperas ankaŭ kiel poeto. 

Ni plurfoje rilatis al Ministerio 
pri kulturo sed ni ankoraŭ ne povas 
informi lciel decidis la komisiono 
pri nia propono enlistigi Esperanton 
sur la liston de la kroata nemateria 
kultura heredaĵo. 

Bjelovar okazigis sian grandan 
aranĝon Inter-fest kaj gastigis ĉ. 
centkvardek esperantistojn el multaj 
landoj kaj prezentis plurajn novajn 
librojn, koncertojn, ekspoziciojn 
kaj prelegojn. Rezultis multaj 
artikoloj, radio kaj TV-elsendoj. 
La festivalon akompanis Festivala 
Flugfolio. Partoprenintoj ekskursis al 


Durdevac, Kumrovec kaj Varazdin. 
Kroata verkisto Kristian Novak 
ĉeestis la lanĉon de la esperantlingva 
traduko de sia granda romano Nigra 
patrino tero. Apartan surprizon 
preparis msa verkisto Mikaelo 
Bronŝtejn kun sia nova romano Mi 
stelojn jungis al revad’. La verko 
en kies centro staras Ernst Drezen, 
la gvidanto de la sovetia Esperanto- 
Movado post la Oktobra Revolucio 
kaj liaj kunlaborantoj, estis inspirita 
per - la nove malfermitaj msaj 
policaj arkivoj, ĵetantaj novan lumon 
al la historia epoko. Pri sia unutaga 
vizito al Bjelovar raportas por Tempo 
Goran Lakotic. 

Dum sia septembra kunsido la 
estraro decidis premii Bjelovaran 
Esperanto-Societon per mil kunaoj 
(kaj la diplomon) lanĉante tiel sian 
novfonditan jaran premion por la 
esperanta agado. 

Universala Esperanto-Kongreso 
en Seulo en Respubliko Koreio 
pro la politikaj streĉoj en la regiono 
havis malpli da aliĝintoj ol planite, 
sed bele sukcesis. Ivo Osibov salutis 
nome de Kroata Esperanto-Ligo kaj 
komitatkunsidis. Elstaris la aranĝo 
ĝis nun ne vidita dum niaj kongresoj: 
la ŝtata Parlamento donis la kadron 
por esperantlingva debato de simplaj 
homoj - kongresanoj pri unuigo de 
du koreaj landoj. La vicprezidanto de 
la korea parlamento, kiu mem estis 
kongresano, ebligis tiun unikaĵon. 

Portugalio gastigos Universalan 
Kongreson de Esperanto kaj Hispanio 
Internacian Junularan Kongreson en 
2018. 

Kiel agis kroataj esperantistoj en 
la somero? 

Kroata esperantistino Viŝnja 
Brankoviĉ organizis en Sokobanja 
en Serbio la 83an Internacian 
Kongreson de Blindaj Esperantistoj 
pri la temo Satokupoj de nevidantoj. 
Antun Kovaĉ prelegis pri siaj ŝatataj 
okupoj legado, korpoekzercado kaj 
naĝado. Sokobanja evidente inspiris 
KUNE: Kroatio havos venontjare 
plian mondan esperantan aranĝon: 
Kroata Unuiĝo de Nevidantaj Espe- 


rantistoj - KUNE invitis al Zagrebo 
la venontan Intemacian Kongreson 
de Blindaj Esperantistoj. Ĝi okazos 
en julio sur la monto Medvednica 
(apud Zagrebo)en la ejo Tomislavov 
dom kaj invitas volontulojn helpi ke 
la evento sukcesu. 

Kroata kaj esperantlingva verki- 
stino Zora Heide kontribuas al tiu ĉi 
numero de la sona Tempo per tradukoj 
de du poemoj de la kroata poeto Ivan 
Slamnig. Tio estas nur du poemoj 
el ŝia impona poezia tradukstoko. 
Ŝi proponis al Kroata Esperanto- 
Ligon sian meblaron, okaze de ŝia 
transloĝiĝo. 

Esperanto-Societo Rijeka festis 
grandan jubileon dum la tritaga aranĝo 
de la 27a ĝis la 30a de septembro en 
Rijeka kun plaĉa programo de multaj 
artistoj en la elegantaj ejoj de la Itala 
Komunumo: okaze de la centdeka 
jaro de agado la urbestro donacis al 
la societo specialan memoran artaĵon. 
Elda Dorfler el Triesto starigis impo- 
nan filatelian ekspozicion honore 
al la jubileo de Rijeka. Vjekoslav 
Morankiĉ resumis la llOan agadon 
de esperantistoj en Rijeka en tre 
utila broŝuro. La reprezentantoj de 
la estraro de KEL vizitis aldone al la 
festo la tombon de Marija Pilepiĉ, 
la unua esperantistino en Kroatio, 
vivinta fine de la 19a jarcento en 
Osijek kaj mortinta en Opatija. 

Rijeka estos la kultura ĉefurbo de 
Eŭropo en la jaro 2020. 

Junaj membroj de Studenta Espe- 
ranto-Klubo preparas sian 60-ajaran 
jubileon. Unika jubileo! La festo 
okazos en decembro, lige al la fina 
festo de la Zamenhof-jaro. KEL 
ricevis subvencion de la zagreba 
urbestro por enkadrigi la gejunulojn 
al la festo de la centa jubileo de la 
morto de Zamenhof. La gejunuloj 
ne nur muzikis honore al Zamenhof 
en majo (Kaja Farzsky kaj Nenad 
Sinkauz) sed ili ankaŭ fizike laboris 
julie por aranĝi deponejon de KEL 
en subtegmentejo de Vodnikova 
9. Unue necesis purigi Ja ejon, 
pri kio okupiĝis Filip Seatoviĉ. 
Poste necesis transporti la trovitan 


xX \\yiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiM 

= Fondita en 1980. Ne aperis en la militaj jaroj 1993 kaj 1994. Aperas laŭeble kvar foje jare. Jaro XXXVI numero 130 (2-2017). | 

| ISSN 0352-1583. Tempo aperas sone sur kompaktdisko ĉe Unuiĝo de nevidantaj esperantistoj. Voĉlegas Spomenka Ŝtimec kaj Neven Kovaĉiĉ. = 

= Bonvolu legi la retan version de Tempo ĉe www.esperanto.hr. | 

| Redakcio/Uredniŝtvo; Eldonisto/Izdavaĉ: Hrvatski savez za esperanto/Kroata Esperanto-Ligo, Kneza Mislava ll/III, HR 10000 Zagreb, = 

= Kroatio, tel. +385 (1) 4617550, poŝ.tel. +385 (91) 4617550; esperanto@zg.t-com.hr, www.esperanto.hr = 

I W IBAN HR6124840081100881157; OIB 53992829935 = 

= Kontribuis: Lucija Biliĉiĉ, Bozidar Brezinŝĉak Bagola, Mihaela Cik ,Jadranka Farszky, Boris Di Costanzo, Foto-servo de Loka festivala = 

| komitato Bjelovar, Zora Heide, Jugoslavia fervojisto, Davor Klobuĉar, Antun Kovaĉ, Ivan Lakotiĉ, Goran Lakotiĉ, Robert Milijaŝ, Anto = 

= Mlinar, Vjekoslav Morankiĉ, Ivan Slamnig, Zdravko Seleŝ, Ivan Ŝpoljarec, Dalibor Ŝeatoviĉ, Spomenka Ŝtimec, Zlatko Tiŝljar | 

= ^ Redaktoris:Spomenka Ŝtimec. Grafika aranĝo kaj prespreparo: Ivan Ŝpoljarec. Presis: Urednik d.o.o., Zagreb = 

I ^ Anonctarifo:l/l paĝo lOOOkn (135 eŭroj), Vi paĝo 500 kn (68 eŭroj), lasta titolpaĝo 2500 kn (340 eŭroj). Jarabono: 60 kn (por eksterlando 10 = 

| eŭroj). Unuopa numero enlande 15 kn, eksterlande 3 eŭroj. = 

= La redakcio ne respondecas pri la opinoj de la subskribitaj artikoloj. = 

| Foto sur la titolpaĝo: Sovaĝrozo. Fotis Ivan Ŝpoljarec | 

^//1111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111M I 

tempo 130 - 2/2017 


rubaĵon al reciklejo de rubaĵoj. Pri la 
transporto helpis Dalibor Seatoviĉ. 
Krome necesis izoligi la murojn kaj 
farbi la trabojn, pri kio okupiĝis la 
triopo Mihaela Cik, Filip Mikuliĉiĉ 
kaj Robert Milijaŝ. Teamo de 
Mihaela Cik, Andrea Horvat kaj 
Robert Milijaŝ zorgis pri pakado de 
libroj el du ŝrankoj de biblioteko por 
ke ĝi estu preta por transporto, kiam 
venos la momento de translokiĝo de 
biblioteko al Vodnikova. Ili trovis 
dum la septembra laboro multajn 
interesajn librojn, kio ja estis unu el 
la celoj de la pakado. 

Elektrikisto enkondukis elektron 
en la nova deponejo. La unua parto 
de la transporto de arkivo al la nova 
subtegmenta ejo en Vodnikova 9, 
estas planata por la 18a de novembro 

2017. 

Surbaze de la iniciato de estrarano 
Dalibor Ŝeatoviĉ, ni komencis pensi 
pri pli forta uzo de la ejo Vodnikova 
9 por - turismaj celoj. Inspiris la 
ideon la fakto ke la lasta somero estis 
turisme la plej fekunda sezono en la 
historio de Kroatio. Kvankam amaso 
da novaj hosteloj estis malfermitaj 
en Zagrebo, turistoj daŭre serĉas 
loĝeblecojn. La ideon subtenis nia 
membro Damir Mikuliĉiĉ kun sia 
Esperanton parolanta filo Filip kaj la 
edzino Slavica Ŝtefiĉjumalistino. La 
familio sukcese okupiĝas pri turismo. 
Ni konsideras parton de niaj ejoj 
transformi al turisma spaco, konforme 
al la leĝo pri turismo. Ekzistas ebleco 
ke unu parton de la ejoj uzu KEL por 
sia oficejo kaj klubejo kaj la alian 
de ĉ. 30 m2, ni disponigu al turistoj. 
La estraro konsideros eblecojn kaj 
konforme decidos dum sia novembra 
kunsido kiel ni aranĝos Vodnikova en 

2018. Ĉu ni translokiĝos en 2018? 

Nia membro Tihana Mikŝa 

laboris la someran sezonon en turismo 
de Dubrovnik. Ŝi planas agi turisme 
en Dubrovnik ankaŭ en 2018. Ĉu ni 
survojas al la ebleco havi delegiton 
pri turismo en Dubrovnik en ne fora 
estonteco? 

Agrabla turisma novaĵo venis en 
oktobro el Varsovio: por direktorino 
de Turisma asocio de Kroatio en 
Pollando estis elektita Agnieszka 
Puszczewicz, amikino de Esperanto, 
kiu dum jaroj vivis en Split. 

En somero trafis nin tre agrabla 
surprizo: nia membro, kiu preferas 
resti anonima, donacis por nia ejo 
en Vodnikova 9 - 50.000 kn!! Tiu 
malavara donaco ebligos al ni la 
drastan redukton de la lasta kredita 
ŝuldo, kiu helpis aĉeti la ejon en 
Vodnikova. Bonvolu vidi en la 
artikolo pri Vodnikova 9, kiel statas 


la afero de repagado de la ŝuldo post 
la novembra decido de la estraro. 

En aŭgusto aperis en Los Angeles 
la angla-lingva traduko de la verko 
de Spomenka Ŝtimec Kroata Milita 
Noktlibro. ĉia anglalingva titolo estas 
Croatian WarNocturnal. Latradukisto 
estas Sebastian Schulman. 

Italan tradukon de Ombro sur 
internapejzaĝo de S. Ŝtimec preparas 
Carlo Minnaja kaj Giulio Cappa. 

Antaŭ50jaroj studentoj-esperan- 
tistoj el Studenta Esperanto-Klubo 
naskis la plej longdaŭran zagreban 
teatran festivalon, la Pupteatran Inter- 
nacian Festivalon - PIF. PIF festis 
sian 50-an naskiĝtagon en Zagrebo 
per multaj eventoj de la 16a ĝis la 
22a de septembro. Estis atribuita 
ankaŭ la premio Tibor Sekelj por 
la plej homama pupteatra mesaĝo. 
Por honori unu el la fondintoj de 
PIF, la pupistinon el Rumanio Julia 
Sigmond, ni publikigas recenzon 
de Zdravko Seleŝ pri ŝia lasta libro 
Fronto kaj dorso. 

Judita Rey Hudeĉek restadis 
aŭgustfine en Glavotok sur la insulo 
Krk. Ŝi kontribuis enhave al la pro- 
gramo de infanoj kun handikapoj. 
Esperanto-Societo Trixini el Hraŝĉi- 
na finance subtenis la aranĝon. Por 
Hansjorg Kindler Trixini estis 
interalie tie servita la meso. 

Ni ĝojas ke kroata esperantisto 
Josip Pleadin (kiu preferas ne esti 
membro de KEL) ricevis la ĉi-jaran 
OSIEK-premion de 700 eŭroj por 
sia impona bibliografia verko pri 
esperantlingvaj verkistoj Ordeno de 
verda plumo. 

Esperantlingva kaj kroata verkist- 
ino Zora Heide estis en la fokuso de la 
ĉi-jara Renkontiĝo de esperantlingvaj 
verkistoj en Hraŝĉina de la 15a 
ĝis la 19a de septembro. Verkistoj 
Istvan Ertl kaj Mauro Nervi estis 
malhelpataj alveni (post kiam Istvan 
jam aĉetis la bileton al Kroatio.) 
Gastis ankaŭ Teresa Nemere kiu 
invitis la kroatajn verkemulojn kon- 
tribui al la poezia konkurso pri Vis- 
tulo. Esperanto-Societo Trixini kun- 
labore kun Filatelia Societo Zaboky 
el Zabok lanĉis specialan filatelian 
koverton en la poŝtoficejo de Hra- 
ŝĉina la 15an de septembro 2017. La 
koverto omaĝis al la centa jubileo 
de la morto de Lazaro Ludoviko 
Zamenhof. La muzikan programon 
en la poŝtejo prezentis lemantoj de la 
elementa lernejo Hraŝĉina. Zdravko 
Seleŝ prezentis la novan romanon de 
Mikaelo Bronŝtejn Mi stelojn jungis 
al revad\ Studento Robert Milijaŝ 
kaj Divo Pulitika voĉlegis la poemojn 
de Zora Heide. Unu el ili ni prezantas 


ĉi-numere. Mihaela Cik kaj Filip 
Ŝeatoviĉ estis teknikaj helpantoj, 
kadre de la projekto Unufoja helpo al 
asocioj de la urbestro Milan Bandiĉ 
2017. 

Post kiam en majo kadre de 
Meteorita festo en Hraŝĉina estis 
prezentita la novaperinta verkego 
de Leksikografia instituto Miroslav 
Krleza el Zagrebo Enciklopedio de 
Hrvatsko zagorje, ni daŭrigas okupiĝi 
pri libroj ankaŭ kadre de la projekto de 
Ministerio pri kulturo de Respubliko 
Kroatio pri ampleksigo de la publiko 
kiu legas en ekstemrbaj medioj. 

Esperantisto Alen Mudri, instm- 
isto pri la angla kaj informatiko, 
lanĉis enkondukajn lecionojn pri 
Esperanto en la vilaĝaj elementaj 
lernejoj en Donji Kraljevec, Gornji 
Mihaljevec kaj Druŝkovec en la 
departemento Medimurje. 

Ne ĉio estis plaĉa en la pasinta 
somero. Sreĉko Raduloviĉ faris mal- 
bonan servon al Kroata Esperanto- 
Ligo reklamante sian aranĝon 
Boatado sur la rivero Kupa kiel 
esperantan, kvankam ĝin konsistigas 
neesperantistoj. Ĉi-sezone ĝi allogis 
du junajn esperantistojn el Francio 
kaj Hispanio kiuj investis en 
la ekipaĵon kaj veturkostojn ĝis 
Kroatio kaj komprenite ke temas pri 
neesperanta aranĝo... ili fuĝis de la 
evento, serĉante aliloke la eblecon 
por uzo de Esperanto en Kroatio. 
Divo Pulitika okupiĝis pri la gastoj 
post la forlaso de la ilia programo ĉe 
la rivero Kupa. 

Mea Bombardelli enkondukis la 
aŭtunan sezonon la llan de oktobro 
2017 en Esperanto-Societo Tibor 
Sekelj en Zagrebo per prelego pri 
kreado de brilaj matematikistoj. 

Spomenka Ŝtimec gastos en 
Roterdamo en la programo Malferma 
tago de Centra Oficejo la 25an de 
novembro, renkote al la jaro 2018, la 
jaro de la esperanta kulturo 

Kiam Kroata Esperanto-Ligo en 
la jaro 1980 lanĉis la unuan numeron 
de Tempo, (sub redaktado de la nuna 
grafika redaktoro Ivan Ŝpoljarec 
- Ŝtef), kiu povis imagi ke preskaŭ 
40 jaroj poste, sojle de la jaro 2018, 
Tempo adiaŭos de sia papera eldono 
kaj de la legantoj kiuj emas legi. 

Ni havas la senton ke la presita 
Tempo estis grava parto de la 
esperanta historio en Kroatio kiun ni 
kreis, vivigis kaj vivis. 

Ek al la nova epoko de la reta kaj 
kompaktdiska Tempo! Bonŝancon! 

Spomenka Ŝtimec 

GRANDIOZA ATINGO DE ESPERANTO EN EUROPO 


L 


La ideo pri Esperanto kiel ilo kiu helpas infanojn 
lemi unue Esperanton kaj poste naciajn fremdlingvojn 
estas malnovega. Unua pri tio komencis paroli prof. 
Helmar Frank nomante tiun rolon de Esperanto 
Propedeŭtika. Estis faritaj pluraj eksperimentoj por 
pruvi tion, sed tre konvinka pmvo ne estis trovita kaj la 
neesperantista mondo ne reagis je tiu nia aserto kaj grava 
rolo de Esperanto en plisukcesigo de multlingveco en 
EU. Antaŭ deko da jaroj EEU iĝis membro de Eŭropa 
Platformo por multlingveco kaj sukcesis atingi gravan 
dokumenton. Nome, tiu platformo akceptis en 2013 
dokumenton en kiu ĝi parolas ankaŭ pri propedeŭtiko 
kaj alvokas la ministeriojn pri edukado eksperimenti 
pri tio per Esperanto. Sed ankaŭ tio ne atingis konkretan 
rezulton. 

Gmpo da Esperanto-entreprenoj kaj asocioj kaj 
kelkaj lemejoj jam tri jarojn okupiĝas pri difino de 
projekto, kiun ili realigus kaj kiun pagus Eŭropa Unio 
el la fondaĵo Erasmus +. Fine ĉi-jare tiu ĉi projekto sub 
la nomo Lingva Akcelilo estis akceptita ĉe la kroata 
nacia agentejo Erasmus +. La projekto devas esti 
realigita inter novembro 2017 kaj decembro 2019 per 
subvencio de proksimume 250.000 eŭroj. Tiun monon 
disdividos 9 partneroj. La ĉefa partnero estas Zagreba 
eldonejo Izvori, kiu jam eldonis kelkdek Esperanto- 
librojn. Aliaj partneroj estas: Inter-kulturo en Maribor 
(Slovenio) kiu dum jardekoj okupiĝas pri Zagreba 
lemmetodo, E@I, (Slovakio) kiu ja estas konata pro 
multaj projektoj, Studio Gaŭs el Berlino (faka por 
elektronikaj solvoj kaj grafiko) kaj 2 universitatoj 
kaj tri elementaj lemejoj: Universitato en Maribor, 
Suddana Universitato el Odensee kaj lernejoj el Kroatio 
(Zagrebo), Ŝentilj (Slovenio) kaj Vraca (Bulgario). 

La projekto Lingva Akcelilo kreos lemobjekton 
kiu baze de tre minimuma Esperanto ebligos al infanoj 
kompreni elementajn strukturojn de lingvoj ĝenerale 
kaj iom da lingva antaŭscio uzata en ĉiuj eŭropaj 
lingvoj. La enhavo de tiu lemobjekto baziĝas je 
esploroj faritaj ankoraŭ antaŭ 40 jaroj en Zagrebo, 
kiam mi mem esploris la plej oftajn morfemojn 
uzatajn en parola Esperanto kaj sur kiu fundamentas 
la tiel nomata Zagreba Metodo. Antaŭ du jaroj sinjoro 
Raymond Gerard kreis softvarojn per kiuj li sukcesis 
aŭtomatigi nombradon de morfemoj ene de Esperanto- 
tekstoj kaj nombrante la morfemojn en teksto de 2 
milionoj da vortoj atingis tre similan rezulton kiel la 
mia, nome 95% de la tuta teksto kovras nur ĉirkaŭ 500 
plej oftaj morfemoj. Lingva akcelilo decidis apliki 
nur tiujn morfemojn kiuj sufiĉas por kovri 90% kaj 
temas pri 250 plej oftaj morfemoj, do kvanto da vortoj 
tre malgranda kaj reale lemebla de etaj lemejanoj. 
La Lingva akcelilo do estas lemobjekto kiu instmas 
mini-esperanton (250 morfemojn) al infanoj en la 
2-a aŭ 3-a klaso de elementa lemejo. La celo estas 
ke ili efektive aktive akparolu kaj ekuzu Esperanton 
kaj ke la objekton ne instmu instmistoj, sed nur baze 
de instmkcioj stimulu ĝin animantoj. Tiel ni evitas 
la problemon de diplomitaj instmistoj (kiujn ja ni ne 
havas). Kiam ili povos uzi la lingvon kaj komuniki per 
ĝi kun infanoj el aliaj landoj, ili tre bone komprenos 


kiel funkcias lingvoj ĝenerale (kiel oni kunmetas 
vortojn, kio estas afiksoj, kio estas gramatikaj finaĵoj 
kaj reguloj kaj kiel oni kunmetas frazojn. Tiuj scioj 
grave helpos ilin kompreni komplikajn gramatikajn 
regulojn de naciaj fremdlingvoj. Kompreninte ekz. 
kiun rolon havas akuzativo, ili facile komprenos kiujn 
rolojn havas la kazoj el lingvoj kun kazoj ktp.Pro tio 
lingvo, kiun ili eklemos en la 3-a aŭ kvara lernoklaso 
(ekz. la franca) progresos ĉirkaŭ 30% pli rapide ol ĉe 
infanoj kiuj antaue ne lemis Lingvan Akcelilon. 

La projekto ligiĝos al la jam ekzistanta portalo 
por lemi Esperanton laŭ la Zagreba Metodo leam. 
esperanto.com el kiu oni lemos unuajn 6 lecionojn 
(250 morfemoj) kaj la partneroj ellaboros amason da 
pliaj didaktikaĵoj, helpiloj, paroliloj, stimuliloj... 

La projekto ampleksas ankaŭ eksperimenton 
apliki la Lingvan Akcelilon en 4 elementaj lernejoj en 
kiuj oni trovos po unu gmpon da infanoj kiuj lemos 
la unuajn du lecionojn dum du monatoj kaj oni jam 
povos baze de tio kompreni kiom la lernobjekto vere 
kontribuas al sia celo. 

Post la fino de la projekto en 2019 eblos fari novan 
projekton, kiu fakte baze de la materialoj kreitaj en 
Lingva Akcelilo realigus veran grandan eksperimenton 
en minimume 10 elementaj eŭropaj lemejoj kiom fakte 
Lingva akcelilo rapidigas lemadon de tria aŭ kvara 
lingvo. Se tiu projekto estos aprobita kaj ĝi tre klare 
montros ke la infanoj kun antaŭa Lingva Akcelilo 
25-30% pli rapide lernas novajn lingvojn, tio ebligos 
postan politikan agadon, nome proponi al ministerioj 
pri edukado enkonduki en sialandaj lemejoj lingvan 
akcelilon, kio praktzike signifas enkonduki Esperanton 
en lemejojn. 

Zlatko Tiŝljar 


^llllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllll//^ 

1 MATENA BILDETO 1 

| En mia lit’ ikono | 

| Erotikon dissunas. | 

| Gis femur’susura piĵam’. | 

| La pozo goyeca, | 

| Iom disaj la genuoj. 1 

| Dormas duonnuda pravok’ | 

| de lascivo. | 

1 Mi preĝas antaŭ 1’ altaro | 

| De 1’ belo, | 

| Edifo de allogo, emocio 1 

| de kulmino. | 

| Ĉu liptuŝi kreitaĵon | 

1 elsonĝo? | 

| Ni estas geavoj. | 

| Zlatko Tiŝljar | 

// //iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii\\^ 


4 


tempo 130-2/2017 




Mia vizito al INTER-FEST en Bjelovar 


Fotis IvanLakotic 

Mi vizitis la unuan tagon de Interfest - la festivalon 
de la esperanta kulturo en Bjelovar. La solena inaŭguro 
okazis en la urba kulturdomo la 6an de aŭgusto 2017. 
Ĉar mi devas uzi rulseĝon, mi ne zorgis, kvankam estas 
kelkaj ŝtupoj en la ĉefa enirejo, ĉar de mia antaŭa vizito al 
Bjelovar mi sciis ke la “dorsa” enirejo de la kulturdomo 
estas adaptita por personoj kun handikapo. Tial mi kaj 
mia rulseĝo ne havis problemojn eniri. Min akompanis 
mia patro. Ni estis invitiaj gastoj de Esperanto-Societo 
Trixini. 

La solena inaŭguro konsistis i.a. de kelkaj divers- 
kulture kolorigitaj muzikaj eroj prezentitaj de artistoj 
el Rusio, Francio, kaj Kroatio. Ĉar la aranĝo estis 
malfermita en la tago la 6an de aŭgusto, la datreveno de 
la atombomba atako al Hiroŝimo, ni spektis kortuŝan 
japanan programon memore pri senkulpaj viktimoj de la 
jaro 1945. 

La temo de festivalo estis kuniĝo de kulturoj, 
kultura interŝanĝo en Eŭropo. Per la festivalo bjelovaraj 
esperantistoj deziris omaĝi al la 138 jaroj de Esperanto 
kaj 100 jaroj de la morto Lazaro Ludoviko Zamenhof. 

Post la programo okazis komuna fotatado ĉe 
muzikpaviljono en la urba parko. 

Post fotado seskvis la tagmanĝo en la restoraciejo 
de hotelo Central. La ejo disponas pri lifto por facilgi 
eniron de personoj en rulseĝo. 

Dum tagmango ĉe nia tablo 
sidis krorn Spomenka Ŝtimec, 
sekretarino de Kroata Esperanto- 
Ligo, kaj mi kaj mia patro kaj du 
muzikistoj el Francio Fran^oise 
kaj Andre David nomata 
mallonge Dede. Mi konatiĝis 
kun viceprezidanto de KEL 
Davor Klobuĉar el Osijek kaj 
la kroata verkisto kaj tradukisto 
Bozidar Brezinŝĉak Bagola el 
Zagorje. 

Fran^oise estas instruist- 
ino en elementa lernejo kaj 
esperantistino kiu lemis Espe- 
ranton aŭtodidakte. Dank’ al 
Esperanto kaj violonludado 
ŝi traveturis preskaŭ la tutan 
Eŭropon. Antaŭ kelkaj jaroj kiam 
ŝi kun la filo traveturis Kroation, 


oni demandis mian familion ĉu estus eble ke ŝi konstmu 
tendon en la korto aŭ en mia ĝardeno, sed la ekzota 
evento tiam ne okazis. Por mi estus granda tasko traduki 
kion ŝi parolas al miaj familianoj. Fran^oise instmis 
Esperanton ankaŭ al siaj gefiloj. Dank’ al Esperanto ŝia 
filo trovis futuran edzinon en malproksima Tajlando. 
Dede estas meblisto laŭ profesio sad ankaŭ violludanto 
de bretonaj popoldancoj. Li estas memlernanto pri 
violono, li lernis muziki nur per sono ĉar li ne konas 
muzikajn notojn. 

Davor montris al mi bildlibron Rakontoj sub la 
lito. Tiu libro estas kontribuo al la esperanta kulturo de 
familio Klobuĉar. La edzino de Davor, Antoanete, estas 
la aŭtorino de la libro, lia filino Ana ilustris la libron 
per siaj desegnaĵoj kaj Davor tradukis Esperanten kaj 
redaktis. 

Bozo estas tradukisto, li tradukas librojn el la 
slovena kaj germana lingvoj. Li tadukis pli ol 60 libroj. 
Li estas ankaŭ poeto kiu publikigis multajn prozajn kaj 
poeziajn librojn en la kroata kaj slovenaj lingvoj. Mi 
konas lian belan poemo pri juglanda arbo. 

Mia patro rakontis interesajn rakontojn el sia 
kariero de kelnero, ekzemple, kiam li en la zagreba 
verkista societo servis tagmanĝon al granda kroata 
verkisto Miroslav Krleza. 

Post tagmanĝo ni iris en Alta teknika lernejo kaj 
tie aŭskultis koncerton de la msa esperanta verkisto 
kaj kantisto Mikaelo Bronŝtejn. Por mi la plej amuza 
estis Kanto de Leganto, la kanto pri diversa speco de 
“literaturo”, kiun oni ne legas sed trinkas. 

Post la koncerto sekvis prezentaĵo de verkoj de 
Julia Sigmond Fronto aŭ dorso. Prezentis Zdravko 
Seleŝ. En ŝiaj rakontoj la mmana aŭtorino ligas fikcion 
kun elementoj da propra sperto. 

Dankon por riĉa kaj neforgesebla somera tago! 

Goran Lakotiĉ 


Komuna foto de la partoprenintoj de Inter-fest en Bjelovar. 

Fotis Foto-servo de Interfest 




tempo 130 - 2/2017 


5 









REE EN KROATIO 

- La 84-a Internacia kongreso de blindaj esperantistoj - 


Kroataunuiĝodenevidantaj esperantistoj (KUNE) 
post dek jaroj ree gastigos blindajn esperantistojn el la 
tuta mondo. La okazo kiu ankoraŭ unufoje kunvenigos 
esperantistojn estos la 84-a Intemacia kongreso de 
blindaj Esperantistoj (IKBE). Tio estos jam la kvara 
kongreso kiun KUNE organizas en Kroatio: la unua 
okazis en la jaro 1981-a en Zagrebo, la dua en 2001-a 
en Kraljevica, la tria en 2008-a en Premantura kaj 
la kvara okazos en 2018-a en Zagrebo. Tiel decidis 
Asembleo de KUNE organizinta la 23-an de septembro 
ĉi-jare, kaj la decidon akceptis la Estraro de Ligo 
Intemacia de Blindaj Esperantistoj (LIBE). 

La kongreso okazos en hotelo „Tomislavov dom“ 
sur la monto Medvednica super urbo Zagrebo de la 7-a 
ĝis la 14-a de julio 2018. 

La kvinmembra LKK elektita de la Asembleo de 
KUNE jam preparis la unuan kongresan komunikon 
kiu estos publikigota en novembra numero de 
Esperanta ligilo (EL), (la oficiala organo de LIBE). 
En la komuniko KUNE invitas blindajn esperantistojn 
veni Kroation, precipe tiujn kiuj ekdeziros agrablan 
kongres-etoson kaj aktivan ripozon en la montaraj 
spaco kaj aero. La hotelo „Tomislavov dom“ situas en 
pitoreska ĉirkaŭaĵo, preskaŭ je la pinto de Medvednica 
nomata Sljeme je altitudo de pli ol 1000 metroj. 

Medvednica kun siaj arbaroj, montpadoj kaj 
montdomoj ĉiu-tage kaj ĉiu-tempe allogas Zagrebanojn 
kaj multajn turistojn, ne nur montgrimpantojn, pasigi 
ĉarmajn kaj ekscititajn horojn en ĝia freŝeco. Ni kredas 
ke kongresanoj ankaŭ ĝuos promenante tra la monto. 
Iuj kuraĝulaj povos piediri de hotelo ĝis la urbo. 

Dum la kongreso la partoprenantoj havos en 
la hotelo je la dispono 30 dulitajn kaj 11 unulitajn 
ĉambrojn, kongres-salonon kun ĉiuj necesaj helpiloj, 
naĝbasenon kaj fitness-salonon. 

Regula aŭtobusa linio kunligas centron de 
Zagebo kaj la hotelon. Por tiujn kiuj ne scias, ni 
aldonas informon ke Zagrebon oni povas atingi per 
aviadilo, vagonaro, aŭtobuso kaj kompreneble per 
propra aŭto. 

Iomete pri kongresa programo: 

La kompleta kongresa programo ankoraŭ ne estas 


^llllllllllllllilllllllllllllllllllllllllllllllllllllllllllllllllllllllllllllllllllllllllllllllllllllllllllllllll///^ 

I ŜOKIĜU 1 

1 Ŝokiĝu pro tio ĉi vespere, ho amata; | 

| Post ni homoj flustras | 

| unu al alia niajn nomojn, 1 

| violkoloraj fluoreskantaj lampoj | 

| prilumas la lokojn de niaj renkontoj | 

1 kaj la vortojn kiujn ni flustras | 

| oni dissendas per radio. | 

| Ivan Slamnig | 

| (1930-2001) Narona siesto | 

| Esperantigis Zora Heide | 

// //iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii\\ xN 


difinita. Tial ĉi tie ni prezentas nur kelkajn erojn pri 
kiuj ni scias ke ili estos envicigitaj en la Kongresan 
programon. Tio estas inter aliaj: Intemacia kaj Nacia 
vespero, jarkunveno de LIBE, prelegoj pri iu aktuala 
temo el literaturo, muziko aŭ iu alia formo de kulturo 
kaj arto. Krom tio okazos tuttaga ekskurso tra regiono 
Hrvatsko Zagorje ĝis la loko Hraŝĉina kie troviĝas 
la bieno de Spomenka Ŝtimec, sekretariino de Kroata 
Esperanto-Ligo. Ŝi prezentos al ni interesaĵoj el sia 
literatura agado kaj rakontos pri la historio de bieno. 

Ni ankaŭ havos duontagajn ekskursojn, vizitos 
kaj ekkonos Kroatan porblindulan bibliotekon, ktp. 

Ni esperas ke kongresa temo „Kion, kiel kaj kiom 
ni legas“ instigos intereson kaj atenton de kongresanoj 
kaj ni atendas bonkvalitajn kaj interesajn referaĵojn. 
Ni ankaŭ atendas helpon de niaj vidantaj esperantistoj 
el Zagrebo kaj tio nian la 84-an IKBE-on certe faros 
sukcesplenan. 

Antun Kovac 


I ALVENOJ KAJ FORIROJ I 

| al la panjo, paĉjo, franjo \ 

| Sur la tablo atendas la supo | 

| panemmita kokidaĵo | 

| laktuko kaj l 

| kapsiko | 

| ĉio kion mi tre ŝatas | 

| kaj kio bone gustas | 

| La jaroj pasas | 

| la amo ne estingiĝas I 

| sur la tablo ĉiam atendas | 

| la supo | 

| panemmita kokidaĵo kaj | 

| kapsiko | 

| La amo estas surtabligita | 

| samforte ĝi belas. | 

| Ĉe la stacidomo viaj okuloj malsekaj i 

| Kiam vi denove venos? | 

| En la korbo I 

| panemmita kokidaĵo i 

| tomato kaj kapsiko | 

| pmnbrando | 

| vinbrando j 

| kaj olda fajna konjako i 

| Alvenoj kaj foriroj i 

| sed la amo ne estingiĝas j 

| sed grandiĝas j 

| Kiun alian trafis j 

| Tia rara feliĉo? j 

1 Zora Heide j 

| E1 Mi ne forgesis vin, urbo, i 

| Stokholmo, 1984 | 

Esperantigis Spomenka Ŝtimec J 

^//iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiimv^ 

AMIKINO PAROLANTA PRI SIAJ SPERTOJ 


Jŭlia Sigmond: FRONTO aŭ DORSO 

DEC - Dokumenta Esperanto-Centro 
Durdevac (Kroatio), 2017 

JULIA SIGMOND, ^ rumania hungarino, 
naskiĝis en 1929 en Turda. Si estis pupaktorino de 
la hungarlingva sekcio de la pupteatro Cluj-Napoca, 
Rumanio. Si helpis fondi Pupteatran Internacian 
Festivalon - PIF en Esperanto en Zagrebo. Ofte ŝi kun 
ŝiaj pupoj, kiuj parolis esperante, gastis internacie. 
Esperantistino de 1956, ŝi tradukis kaj verkis novelojn 
kaj poemojn. Premiita en la Belartaj Konkursoj. De 
1997 ĝis 2009 ŝi redaktis la revueton BAZARO. Ŝi 
estas la aŭtorino de^ la rakontvolumo Mi ne estas 
Mona Lisa (2001). Ŝi ĉefredaktis la libron Kiam mi 
estis la plej feliĉa en la vivo (2008) kun kontribuaĵoj 
el Bazaro. Aliaj verkoj: Novaj fabeloj pri Ursido Pu 
kaj Porketo (KD. 2009), Nomoj kaj sortoj (rakontoj, 
2011), DIALOGO (originala Esperanto poemo, kun 
traduko en 52 lingvoj, 2013), KVIN GEAMIKOJ, 2016. 

En 2013 aperis “Libazar’ kaj tero” - kvarmana 
sonato dutonala, kaj en 2015 aperis “Kvodlibeto” - 
kvarmana mikspoto dutonala, ambaŭ verkitaj kun 
Sen Rodin, ŝia edzo. Ambaŭ libroj havas tre specifajn 
subtitolojn, devenantaj el muzika teorio, “Libazar’ 
kaj tero” estas sciencfikcia romano, verkita originale 
en Esperanto. Libazar estas ĝemela planedo de Tero 
en Galaksio PU-44422. Tero kaj Libazar diferencas 
unu de la alia i.a. laŭ kutimoj, leĝoj, teknologiaj kaj 
psikaj kapabloj. La fantaziplena romano ne nur pentras 
la vivojn de grupoj da teranoj kaj da libazaranoj kaj 
sekvas iliajn aventurojn dum dramecaj eventoj en iliaj 
vivcirkonstancoj, sed ankaŭ konektas ambaŭ planedojn 
en surpriza maniero... 

La nova verko de Julia Sigmond estas malpli 
avangarda ol la lasta priskribita; temas pri kvardeko 
da tekstoj de malsama karaktero: kaj rakontoj kaj 
publicistaj noticoj kaj eseetoj pri homaj kondutoj kaj 
ecoj, eĉ nekrologoj kaj rememoroj pri iuj homoj (kroata 
kaj esperanta aktorino Vida Jerman, amiko Jacques), 
intervjuo kun esploristo Thor Heyerdhal aŭ interesa 
portreto de Ghandi kiu akcentas liajn ligitecojn kun aliaj 
du veraj granduloj de la sama tempo - Tolstoj kaj nia 
majstro Zamenhof - humanistoj, batalantoj por pli bona 
mondo. Do, ne temas pri nure literatura libro, kvankam 
parto de tekstoj estas noveloj, plejparte temantaj pri 
virinaj personaj temoj en konservativa medio, do 
iamaniere sociajn temojn. Krome, rakontojn kaj aliajn 
tekstojn ligas maljuneco de rakontanta persono kaj la 
sama pozicio de aŭtorino, el kiu ŝi rigardas diversajn 
viv-situaciojn. (Ekzemple en la novelo “La banĉambro 
ne timas en mallumo ” okazis ke rakontantino rimarkis 
ekster domo ke piedvestis malsamajn ŝuojn kaj de sento 
de honto ŝi tamen transiras al iuj konkludoj ĉar: “Tamen, 
estas pensiga ĉi tiu afero, kiu okazis al mi la unuan 
fojon!”, “Birdolakto” priskribas preparadon de dolĉaĵo 
por genepoj kiam avineto sentis ke “havas la koron” kaj 
tial, kiam sukcesis finfari planitan: 

“Si havis - anime - strangan fierec-senton. 

Kvazaŭ ŝi estus farinta iun grandan heroaĵon! 

Kvankam ŝi faris nur simplan birdolakton. ” 
kaj en “Blankaj noktoj” ŝi rakontas pri noktoj kiam 
oni ne povas dormi. Iame, antaŭ multjaroj, pri “blankaj 
noktoj” parolis onklinoj, kaj la rakontistino nun havas 
sufiĉe da jaroj por mem havi la blanlcajn noktojn.) 


Ĉiuj tiuj noveloj estas skribitaj lciel ĉiutagaj rakontoj, 
okazaĵoj el simpla vivo, la leganto sentas ke temas pri 
propra sperto de la aŭtorino, same kiel en aliaj tekstoj 
sen literaturaj ecoj. Iuj el ili parolas pri pripensadoj pri 
propra vivo, problemoj kaj kondutoj, kie denove estas 
akcentita pozicio de “sperta homo - homo kun multe da 
viv-sperto” (Oni devas scii ludi, Sesdek bondeziroj, Ne 
forgesu ĝoji, Monero ĵetita el kiu venas la titolo de la 
libro aŭ Pri la mildeco en kiu oni parolas pri spertoj kaj 
valoro de mildeco). 

Por prezenti ĉi-libron mi elektas ankoraŭ unu 
novelon kun fabelecaj elementoj, novelon La misteraj 
sunfloroj. En ĝi oni rakontas pri urbo, glora pro beleco 
de siaj stratoj, parkoj kaj ĝardenoj ornamitaj de belegaj 
floroj. Ĉion tion unutage neniigas malamikaj fremduloj, 
kaj maljuna ĝardenisto post nelonge mortis. Knabino al 
kiu unue avino, kaj poste avo rakontis okazaĵon, sekrete 
semis kaj reflorigis la urbon. 

Sed, tiun rakonton vere rakontis al sia fileto panjo, 
kaj ĝi finiĝas kiam la knabo, kiu divenis ke lia patrino 
estas la knabino kiu reflorigis la urbon, same sekrete ĉe 
benzinputoj kaj alie semas la sunflorojn^ 

Kial mi elektis tiun ĉi novelon? Gi ne estas tipa 
ĉar ne parolas pri ĉiutagaĵoj, aspektas iel fabelece kaj 
romantike, sed ĝuste ĝi prezentas lertecon de la aŭtorino; 
ĝiaj strategioj de rakontado kun kadrigita rakonto kiun 
komencas rakonti objektiva rakontanto, kiu transdonas 
rakontadon al la patrino, kiu stafeton de rakontanto 
transdonas al la avino kaj ŝi al la avo, kaj la rakont- 
stafeto denove venas al la objektiva rakontanto. Tia 
procedo estas vere majstreca. Tamen, la autorino estas 
plej multe orientita al simpla rakontado de simplaj, 
ĉiutagaj vivospertoj, sen artefariteco. Ŝia elekto en ĉi tiu 
libro estas iamaniere esti pli proksima al siaj legantoj, 
kiel amiko rakontanta al amiko ĉe kafo kaj kukoj siajn 
spertojn. Ŝi ne elektis komplikitecon de temoj kaj stilo - 
ĝuste male - por la leganto ŝi estas amikino parolanta pri 
siaj spertoj - kaj ĝuste al tio la leganto kredas, ĝuste en 
tio la leganto vidas kaj sin mem kaj siajn spertojn. 

Zdravko Seleŝ 

PRI LA ESPERANTA GRUPO EN RIJEKA (Fiumana esperanta grupol 


Estas bone konata la fakto, 
ke la unua esperanta societo 
sur la teritorio da la hodiaŭa 
Kroatio fondiĝis en Rijeka 
28-an de septembro 1907 kiel 
Adriatika Ligo Esperantista. La 
celo estis disvastigo de la ideo 
de esperantismo sur la teritorio 
adriatika per serio da societoj kiuj 
konsistigus la Ligon. Samtempe 
kun la fondiĝo de la Ligo, en Rijeka oni fondis ankaŭ la 
lokan esperantan grupon (Liumana Esperantista Grupo), 
kiu devis kovri la teritorion de Rijeka kaj ĉirkaŭaĵo. La 
unua prezidanto de la grupo estis Edoardo Springhet, la 
sekretario Rudolfo Giliĉ, la kasisto Adolfo Schulz, kaj la 
bibliotekisto Antonio de Schlemmer (1). 

Tamen, realigo de la ĉefa celo estis tute ne facila. 
Laŭ tiamaj leĝoj, post aprobo de la polico, akcepto en 
la Urba Magistrato kaj Gubemio, oni la postulon por 
registriĝo de la societo sendis al la hungaria Ministerio 
por internaj aferoj, kiu donis kelkajn riproĉojn al la 
statuto: 

1. La filioj de la Ligo povas esti fondataj nur sur 
la teritorio sub hungara jurisdikcio 

2. Fremdaj civitanoj povas esti honoraj membroj 
de la Societo, sed nur kun aprobo de la hun- 
gara Ministerio por internaj aferoj 

3. Filioj de la Ligo devas obei la statuton de la 
Ligo, t.e. ili ne povas krei siajn proprajn statu- 
tojn (2) 

Per tiuj ĉi reguloj estis praktike malebla la laboro de 
la Ligo, kia ĝi estis dezirata, kaj nur la Rijeka esperanta 
gmpo povis sub la nomo de la Ligo daŭrigi sian agadon. 
Oni scias, ke ĝi aktivis ĝis 1913, kiam laŭ polica raporto, 
ĝi ĉesis fŭnkcii (2). 

La nomo de la unua prezidanto de la societo Edoardo 
Springhet ne estas nekonata. En la tempo de skribado 
de historio de la hodiaŭa Instituto por la publika sano 

(3) , inter malnovaj libroj estis trovita ankaŭ la lia kroata/ 
itala “Pri ŝanĝoj kaj falsigo de manĝaĵoj kaj pri facilaj 
metodoj por tion malkovri” (Alterazioni e falsificazioni 
delle sostantze alimentari e metodi facili per scoprirle) 

(4) , kiu en la analizo de manĝaĵoj estis uzata ĝis antaŭ 
30 jaroj. La libro estas dediĉita al “ Honora Urba Estraro 
de la Libera Urbo Rijeka” (AlTinclita Municipalita 
della Libera citta di Fiume), ĉar certan tempon li laboris 



en la urba buĉejo kun Franz Munich, kiu tie estris 
mikrobiologian laboratorion (5). 

Kvankam oni riproĉis al li lian subtenon al 
aŭtonomistoj en la politike ŝtorma epoko post la 1-a 
mondmilito, Springhet ricevis postenon de inspektoro en 
la urba bazaro. Tion li laboris ĝis la emeritiĝo en 1937 
(2). Li mortis en Rijeka 25-an de oktobro 1945 (6). 

Prof.dr.se. Ana Alebiĉ-Juretic 

Literaturo: 

1. La Bilancia, 30.09.1907. 

2. DAR, JU2 688, F27/1907 (Ŝtata arkivo Rijeka) 

3. Alebiĉ-Juretiĉ A.: Od Drzavne stanice za kemijska ispitivanja 
do danaŝnjeg Zavoda za javno zdravstvo u Rijeci, 1900.-2000., 
Kem.Ind, 2001, 50, 23-33. 

4. Springhet E.: Alterazioni e falsificazioni delle sostantze 
alimentari e metodi facili per scoprirle, M.Quidde gia F.H. 

Edoardo Springhet 
(14.11.1877-24.10.1945), la 
unua prezidanto de esperanta 
societo en Rijeka (Fiume) 

Estraranoj apud la tombo de 
Marija Pilepiĉ en Opatija. 
Fotis B.B. Bagola 

AKTUALAĴOJ PRI E-MOVADO 
EN KROATIO 


Ĉu sekvontjaraj elektoj por la gvidorganoj de 
Kroata Esperanto-Ligo plibonigos la funkcia- 
don de la tuta Esperanto-movado en nia lando? 

Antaŭ kvar jaroj kulminis la krizo en nia Landa 
Asocio. Necese estas konstati ke ĝin kaŭzis multaj 
faktoroj kiujn oni povus multaspekte kaj diversmani- 
ere analizi kaj interpreti, sed tion nun mi ne intencas 
fari. Mi deziras nur diri ke tio estis signalo ke necesas 
esence ŝanĝi la manieron de interhomaj rilatoj kiuj laŭ 
mia opinio estis unu el la plej gravaj kaŭzoj de la krizo. 

Jaron post jaro, mi en la rolo de tiam elektita prezi- 
danto de Kroata Esperanto-Ligo klopodis konduti tiel 
ke tiuj interrilatoj pliboniĝu kaj jen fine de mia mandato 
(2014-2018) mi povas konstati ke ekzistas bona volo de 
preskaŭ ĉiuj gravaj personoj en nialandaj esperantistaj 
organizaĵoj por kunlaboro. Tio aparte rilatas la projek- 
tojn en kies realigado ĉiuj trovas propran intereson kaj 
komunajn agadcelojn. 

Tamen, spite al tiu bona volo, ekzistas unu granda 
problemo. Mankas esperantistoj, pli bone dirite mankas 
homoj, kiuj transprenus kaj povus sukcese plenumi la 
taskojn kadre de unuopaj projektoj gravaj por tutlanda 
esperantistaro. 

Kial mi ĉion ĉi tion skribas al vi, karaj esperan- 
tistoj, legantoj de nia revuo?! Simpla respondo estas 
jena: la Estraro de KEL ĵus decidis pri antaŭelekta 
proceduro por la nova mandato de gvidorganoj por 
la periodo 2018-2022. Laŭstatute la nuna Estraro de 
KEL preskribas la elektojn por la plej alta gvidorgano 
kiu nomiĝas Asembleo. Mi rekomendas al vi ĉiuj re- 
spondece konduti por ke tiu nia organo estu kapabla 
antaŭenigi tutan Esperanto-movadon utiladirekte. Tio 
signifas ke unuavice ĉiuj bezonas tre pacience kunla- 
bori. La unua grava paŝo tiusence estas elekti novan 
Estraron kiel plenumorganon de la Asembleo kaj la 
plej alta gvidorgano de la Ligo inter du kunsidoj de la 
Asembleo. 

La dua tre grava temo pri kiu mi deziras ĉi tie ion 
diri estas nia estonta sidejo en Vodnikova 9. Nome, ni 
alproksimiĝis al definitiva decido pri la utiligo de tiu ejo 
kaj por oficejo (la plej grandan parton) kaj por turisma 
agado pere de kio ni povus enspezigi iom da mono por 
povi financi niajn elspezojn kiuj normale ekzistas se ni 
deziras esti organizita movado kun propraj ejoj. 

Kaj fine ankoraŭ unu temo pri kiu ĉiu povas di- 
versmaniere opinii. Estontece ie en historiaj notoj pri 
kroatia Esperanto-movado verŝajne estos skribite ke 
fine de la jaro 2017 ĉesis aperadi la gazeto kiun vi en- 
mane tenas: „Tempo“ en papera formo. Kial?! Tion 
vi, karaj legantoj, povas kompreni el enkondukaj vortoj 
de nia redaktorino Spomenka Ŝtimec. Ĉu tio helpos al 
la Kroata Esperanto-Ligo? Finance jes, sed pri ĉio alia 
la respondon donos estontaj okazaĵoj. 

Anto Mlinar 


Vodnikova 9 

nia estonta ejo 


866. Tina Tiŝljar 

6,50 eŭroj 

867. Zlata Naniĉ 

53,19 eŭroj 

868. Bozidar Brezinŝĉak Bagola 

26,59 eŭroj 

869. Davor Klobuĉar 

119,68 eŭroj 

870. Bozena Perkoviĉ 

6,50 eŭroj 

871. Damir Mikuliĉiĉ 

73,13 eŭroj 

872. Mladenka Dakoviĉ 

46,54 eŭroj 

873. Divo Pulitika 

79,78 eŭroj 

874. Ankica Jankoviĉ 

6,50 eŭroj 

875. Zeljko Gubijan 

26,59 eŭroj 

876. Jelena Lonĉareviĉ 

15,91 eŭroj 

877. Biserka Cvjetiĉanin 

6,50 eŭroj 

878. Mirko Otoĉan 

6,50 eŭroj 

879. Anonima 

6.648,93 eŭroj 

880. Zlatica Petroviĉ 

6,50 eŭroj 

881. Mira Kocjanĉiĉ 

2,65 eŭroj 

882. Rada Rakiĉ 

9,30 eŭroj 

883. Ljerka Begiĉ 

6,50 eŭroj 

884. Vlasta Seljanec 

6,50 eŭroj 

885. Josip Brkanac 

6,50 eŭroj 

886. Nikola Vukoviĉ 

6,50 eŭroj 

887. Milka Dukiĉ 

2,65 eŭroj 

888. Roza Brletiĉ Viŝnjiĉ 

6,50 eŭroj 

889. Ivana Ramuŝĉak 

6,50 eŭroj 

890. Nikola Palata 

6,50 eŭroj 

891. Vjekoslav Peŝut 

2,65 eŭroj 

892. Olga Ŝtajdohar-Paden 

39,89 eŭroj 

892. Zlatko Hinŝt 

6,50 eŭroj 

892. Goran Lakotiĉ 

6,50 eŭroj 

893. Durdica Slamek 

6,50 eŭroj 

894. Marijana Keranoviĉ 

6,50 eŭroj 

895. Spomenka Ŝtimec 

33,24 eŭroj 

896. Siniŝa Dvomik 

19,94 eŭroj 

897. Olga Srkoĉ 

6,50 eŭroj 

898. Durda Ŝtokiĉ 

2,65 eŭroj 

899. Josip Siliĉ 

6,50 eŭroj 

900. Anto Ĉanĉar 

2,65 eŭroj 

Sume: 

7.319,14 eŭroj 


Inter julio 2017 kaj novembro 2017 niaj membroj 
kolektis por Vodnikova 7.319,14 eŭrojn. Ekde la jaro 
2003 ĝis novembro 2017 ni kolektis inter niaj membroj 
kaj amikoj 56.606,71 eŭrojn. 

Nia lasta kredito al Esperanto-Societo Trixini en 
novembro2017 estas 2.509,42 eŭroj. 

Dankon al la membroj kiuj helpis al ni havi 
propran Esperantejon en Zagrebo! 

Nia bankonumero en Raiffeisen banko: Hrvatski 
savez za esperanto IBAN HR 61248400811008817. 
Modelo 00. 

La oficejo de la urbestro akceptis nian peton kaj 
subtenis KEL en 2017 per unufoja helpo de 10.000,00 
kn por aktivigo de junaj membroj en celebrado de la 
centa jubileo de la morto de Zamenhof. Per parto de la 
mono la gejunuloj farbis la trabojn en la deponejo kaj 
helpis „remburi“ la murojn de la arkivejo per la varmiga 
konstrumaterialo.Kvargejunuloj aktivis ĉe la translokiĝo 
de la parto de la arkivo al la arkivejo. Ili helpis ankaŭ 
ĉe translokiĝo de la unua parto de la biblioteko al la 
tagĉambro en Vodnikova 9. 

Ni farbis la internan parton de la enirpordo en somero 
kaj farbigis tagĉambron ĉe nia adreso en Vodnikova 9. 

SEK - Studenta Esperanto-klubo 
fariĝas 60-jara 


Nia Studenta Esperanto-klubo festas en la jaro 
2017 sian 60-jaran jubileon. La festo okazos kadre de 
la Zamenhof-taga festo en Eŭropa domo en Zagrebo 
en Juriŝiĉeva, la 16an de decembro 2017. Ni invitas 
ĉiujn esperantistojn, kaj precipe la iamajn klubanojn, 
partopreni la amuzan programon kiun ni preparas. Ni 
ŝatus interalie organizi la foton de ĉiuj eksprezidantoj de 
SEK. Ne manku! 

Mihaela Cik 

' —— - — - - - - — 


La 50a PIF 

(Pupteatra Internacia Festivalo) 


En la jaro 1968 Studenta Esperanto-Klubo el Zagreb 
iniciatis kaj realigis la unuan Pupteatran Intemacian 
Festivalon (PIF) kun la partopreno de kvin profesiaj 
teatroj kiuj prezentis en esperanto. La evento dank’ al la 
granda entuziasmo de esperantistoj-organizantoj kaj de 
pupartistoj, iĝis vaste konata kultura okazaĵo. La rolo de 
esperanto en la festivalo iom post iom paliĝis sed la arta 
kaj la kultura prestiĝo de PIF plu vivas kaj kreskas. En la 
pasintaj 50 jaroj la festivalon partoprenis 422 pupteatroj 
el 48 landoj kiuj sume montris 868 pupteatraĵojn en 
1864prezentoj. Enlaperiodointerlajaroj 1968 kaj 1994 
okazis 147 teatraĵoj en Esperanto. De la jaro 1975 PIF 
regule atribuas, verŝajne en la mondo unikan, Premion 
Tibor Sekelj - por la teatraĵo kun la plej homama mesaĝo. 
Kadre de la jubilea festivalo en la Kultura Centro Travno 
estis aranĝita trilingva retrospektiva foto-ekspozicio “La 
50 de PIF / PIFovih 50 / The PIF’s 50; 1968 - 2017”. 

Ivan Spoljarec - Stef 


Sporta Societo Esperanto 

Rijeka (1970-1^91) 


Esperanto Societo Rijeka 

(ekde 1946) estas monda feno- 
meno: ĝi posedas grandan vilaon 
Esperanto Domo apud maro, 
kaj iam posedis ankaŭ plurajn 
sportajn teamojn kiuj ludis 
publike sub la nomo Esperanto! 

Enlajaro 1970 esperantistoj 
en Rijeka (precipe Vjekoslav Morankiĉ kaj Miodrag 
Simiĉ kaj amikoj de Esperanto Ivan Grce, Stevo Dotliĉ 
kaj aliaj) fondis Sportsko druŝtvo Esperanto, Rijeka 
(Sporta Societo Esperanto, Rijeka). SS Esperanto 
havis jenajn klubojn: korbopilkan (viran kaj virinan) 
kiuj konkuris en regionaj konkuroj, krome la klubo 
ankaŭ havis junularan teamon. SS Esperanto havis 
ŝakan, tablotenisan kaj etpiedpilkan klubojn kaj pro 
tio ĝi havis bonan reputacion en Rijeka. La tablotenisan 
klubon gvidis Stanislav Budak kun sia frato, ambaŭ 
el Veprinac apud Opatija. La ŝakan klubon gvidis 
esperantistoj Stjepan Duretiĉ kaj Dordo Guzoviĉ. La 
ŝaka klubo restis la lasta kaj ĉesis ekzisti en 1991. 

La teksto kaj la fotoj: Vjekoslav Morankiĉ 





JUNULARA AGADO (majo - novembro 2017) 



Kiel ni utiligis la subvencion de la urbestro 
al la junularo? 



Junaj esperantistoj en la sidejo de KEL. 

Fotis Davor Klobuĉar 


www.sek.hr 


Majo 2017. 

Junaj esperantistoj kun gastoj en Zamenhof-Strato. 
Fotis Jadranka Farszky 


Aŭgusto 2017 
Nia retejo denove informas. 
La retejon prizorgas Robert Milijas. 







r 



Aŭgusto 2017 

Filip Seatoviĉ en la reciklejo. 
Fotis Dalibr Ŝeatoviĉ 



Septembro 2017. 

Laboroj por transformi la subtegementejon al la Arkivejo. 
Fotis Mihaela Cik 



Sptembro 2017. 

Helpantoj en Renkontiĝo de verkistoj kaj tradukistoj en Hrasĉina: 
Filip Mikuliĉiĉ, Divo Pulitika, Robert Milijas, Filip Ŝeatoviĉ, Mihaela Cik. 

Fotis Dalibor Ŝeatoviĉ 



Oktobro 2017 

Mihaela Cik kaj Andrea Horvat preparas la bibliotekon por translokiĝo. 

Fotis Robert Milijas. 

Teatraĵo “Sola en la tuta mondo”, plenumita de Urba Pupteatro Split, en la 
ĉijara PIF ricevis la premion Tibor Sekelj. Fotis I.Ŝ. 



Parto de la ekspozicio “La 50 de PIF: 1968 - 2017” 



Pupteatra 

Internacia 

Festivalo 

1968 - 2017 


iblllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllL 


I ATENDOKANTO 

| (Pjesma ĉekanja) 

= 

= 

= 

| La ĉielo lazuras kaj blanke diafanas 
| mi estas surmontete kaj foren rigardas. 

| Super mi eta krispa arbo 
| disŝutis siajn ruĝetajn foliojn. 

| La ĉielo lazuras blanke diafanas | 

1 Kvazaŭ tristo sen fino, kvazaŭ via robo. | 

| Ĉiuj tagoj miaj aĝis la samo: 1 

| nubeto petola kelkfoje alsorĉas al mi | 
| konatan delikatan profilon. | 

| Ĉiuj tagoj miaj iĝis la samo. | 

| Enpensiĝinta mi mordetas ruĝajn foliojn 1 
| kaj atendas. | 

| Ivan Slamnig 1 

| (1930 - 2001); Analecta, 1971 \ 

1 Esperantigis Zora Heide 1 

=tiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiirf 



Fotoj: Ivan Ŝpoljarec - Ŝtef 









































